આ પ્રસંગે સંબોધન કરતા શિક્ષણપ્રધાને જણાવ્યું કે ગુજરાત સરકાર સ્ટાર્ટ અપ અને ઇનોવેશનને પ્રોત્સાહન આપવા અનેક પગલાં લઈ રહી છે. સ્ટુડન્ટ સ્ટાર્ટ અપ સપોર્ટ સિસ્ટમ વિકસાવવાની પહેલ જેમ જીટીયુએ કરી હતી અને પછી આપણા વડાપ્રધાન નરેન્દ્રભાઈ મોદી તેને રાષ્ટ્રીય સ્તરે લઈ ગયા તેવી જ રીતે સ્ટુડન્ટ સ્ટાર્ટ અપ એન્ડ ઈનોવેશન પોલિસી ઘડી કાઢવાની પહેલ ગુજરાત સરકારે કરી. સ્ટાર્ટઅપની સરળ સમજ આપવી હોય તો એમ કહી શકાય કે સમસ્યાનું સમાધાન ચિંધતો વિચાર અને પ્રયોગ એટલે સ્ટાર્ટઅપ, સ્ટાર્ટઅપ અંતર્ગત રાજ્યના યુવાનોએ જે પ્રયોગો કર્યા છે, તે વ્યવહારમાં પણ સફળ રહ્યા છે, તે સ્ટાર્ટઅપની સફળતા છે.